CELEX: 62016CN0617
Language: sk
Date: 2016-11-28 00:00:00
Title: Vec C-617/16: Návrh na začatie prejudiciálneho konania, ktorý podal Corte suprema di cassazione (Taliansko) 28. novembra 2016 – Presidenza del Consiglio dei Ministri/Giovanna Castellano a i.

27.2.2017   
            
            
               SK
            
            
               Úradný vestník Európskej únie
            
            
               C 63/16
            
         Návrh na začatie prejudiciálneho konania, ktorý podal Corte suprema di cassazione (Taliansko) 28. novembra 2016 – Presidenza del Consiglio dei Ministri/Giovanna Castellano a i.
   (Vec C-617/16)
   (2017/C 063/23)
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Corte suprema di cassazione
   
      Účastníci konania pred vnútroštátnym súdom
   
   
      Navrhovateľ: Presidenza del Consiglio dei Ministri
   
      Odporcovia a vzájomní navrhovatelia: Giovanna Castellano, Maria Concetta Pandolfo, Antonio Marletta, Vito Mannino, Olga Gagliardo, Emilio Nardi, Maria Catania, Massimo Gallucci, Giovanna Pischedda, Giambattista Gagliardo
   
      Prejudiciálne otázky
   
   
               1.
            
            
               Má sa smernica č. 82/76/EHS (1), ktorá je zhrnutím smerníc č. 75/362/EHS (2) a 75/363/EHS (3), vykladať v tom zmysle, že jej rozsah pôsobnosti zahŕňa aj prípravu lekárov špecialistov, jednak v dennej forme, jednak na čiastočný úväzok, ktorá sa už uskutočňovala k 31. decembru 1982 a pokračovala po tomto dátume, t. j. po uplynutí lehoty, ktorá sa členským štátom stanovila v článku 16 smernice č. 82/76/EHS na prijatie opatrení nevyhnutných na dosiahnutie súladu s uvedenou smernicou?
               V prípade kladnej odpovede na prejudiciálnu otázku v bode 1:
            
         
               2.
            
            
               Má sa príloha, pridaná k smernici o „koordinácii“ č. 75/363/EHS na základe článku 13 smernice č. 82/76/EHS, ktorá je zhrnutím smerníc č. 75/362/EHS a 75/363/EHS, vykladať v tom zmysle, že, pokiaľ ide o špecializačnú prípravu lekárov začatú pred 31. decembrom 1982, závisí vznik povinnosti platiť špecializujúcim sa lekárom primeranú odmenu od splnenia povinnosti reorganizácie alebo, v každom prípade, preskúmania súladu s ustanoveniami uvedených smerníc?
            
         
               3.
            
            
               Vznikla v prospech lekárov, ktorí získali odbornú kvalifikáciu na základe absolvovania špecializačnej prípravy, ktorá sa začala pred 1. januárom 1983, ale do tohto dátumu sa neskončila, povinnosť zaplatiť primeranú odmenu za celú dĺžku prípravy alebo iba za čas prípravy po 31. decembri 1982 a prípadne za akých podmienok?
            
         
      (1)  Smernica Rady 82/76/EHS z 26. januára 1982, ktorá mení a dopĺňa smernicu 75/362/EHS o vzájomnom uznávaní diplomov, osvedčení a iných dokladov o formálnych kvalifikáciách lekárov a o opatreniach určených na uľahčenie účinného výkonu práva usadiť sa a slobodného poskytovania služieb, a smernicu 75/363/EHS o koordinácii zákonov, iných právnych predpisov a správnych opatrení týkajúcich sa činností lekárov [neoficiálny preklad] (Ú. v. ES L 43, 1982, s. 21).
   
      (2)  Smernica Rady 75/362/EHS zo 16. júna 1975 o vzájomnom uznávaní diplomov, osvedčení a iných dokladov o formálnych kvalifikáciách lekárov a o opatreniach určených na uľahčenie účinného výkonu práva usadiť sa a slobodného poskytovania služieb [neoficiálny preklad] (Ú. v. ES L 167, 1975, s. 1).
   
      (3)  Smernica Rady 75/363/EHS zo 16. júna 1975 o koordinácii zákonov, iných právnych predpisov a správnych opatrení týkajúcich sa činností lekárov [neoficiálny preklad] (Ú. v. ES L 167, 1975, s. 14).